Държавен вестник, бр. 71, 2023 г., стр. 33

БРОЙ  71	
Д Ъ Р Ж А В Е Н  В Е С Т Н И К 	
СТР.  33  
Чл. 39. (1) Съответните надзорни органи 
и Надзорът на пазара на БЕТП имат право 
да изискват информация и предоставяне на 
документи от всеки член на пазара на БЕТП 
и да извършват проверки, доколкото това 
е необходимо за изпълнението на техните 
задължения. 
(2) Съответните надзорни органи и Надзо-
рът на пазара могат да поискат информация 
и представяне на документи и сведения от 
лица, в случай че съществуват индикации, 
потвърждаващи предположението, че законо-
ви разпоредби или инструкции, приложими 
към търговията на пазара, са нарушени или 
има други оплаквания, които биха могли 
да повлияят на правилното извършване на 
търговията на пазара или изпълнението на 
сделките, търгувани на пазара на БЕТП, или 
установяването на цени. 
Чл. 40. (1) В случай че член на пазара 
на БЕТП и/или борсов агент, упълномощен 
да търгува на пазара на БЕТП, нарушават 
съществуващите правила, не изпълняват 
инструкциите на БЕТП АД или искането за 
информация от Надзора на пазара или от 
съответния надзорен орган, достъпът им до 
системата за търговия може да бъде преуста-
новен временно в съответствие с разпоредбите 
на Правилата на пазара на БЕТП.
(2) Тази разпоредба не изключва налагането 
на санкции, предвидени в други разпоредби. 
ДОПЪЛНИТЕЛНА РАЗПОРЕДБА
Параграф единствен. В настоящите Пра-
вила се използват следните понятия:
БЕТП АД
Юридическо лице, което притежава лицензия по чл. 39, ал. 1, т. 6 от Закона 
за енергетиката за организиране на борсов пазар на природен газ.
БЕТП Клиент
Софтуер за достъп до електронната платформа на БЕТП. Достъпът се осъ-
ществява посредством сървър на БЕТП.
Борсов агент
Лице, упълномощено да търгува от името на член на пазара на БЕТП.
Валидност
Срок, в който Поръчката се търгува.
Виртуална търговска 
точка (ВТТ)
Нефизическа точка, чрез която членовете на пазара на БЕТП могат да прех-
върлят помежду си собствеността на природния газ. 
Газов ден
Период от 24 часа, започващ в 7:00 ч. местно време (ИЕВ) в съответния ден.
Газов дериват
Финансов инструмент по смисъла на чл. 4, т. 5, 6 и 7 от Закона за пазарите 
на финансови инструменти, когато този инструмент е свързан с природен газ.
Газопреносна мрежа за 
транзитен пренос
Българската национална газопреносна мрежа за транзитен пренос на при-
роден газ от и до границите на България.
Ден
Календарен ден.
Ден на доставка 
Газов ден, в който се извършва физическата доставка.
Ден на търговия 
Ден на търговия, през който се подават поръчки от членовете и се осъщест-
вяват сделките на пазара на БЕТП.
Договор за членство
Договор между член на пазара на БЕТП и БЕТП АД, въз основата на който 
се регламентират отношенията между страните. 
Доставка
Доставка (подаване към и изтегляне от мрежата) на природен газ в българската 
газопреносна система съгласно условията по сделката, сключена на БЕТП.
Доставчик на ликвидност Лице, което има сключено споразумение с БЕТП АД за търсене и предлагане 
на количества природен газ с цел осигуряване на ликвидност на борсовия 
пазар на природен газ.
Електронна платформа
Автоматизирана онлайн система за осъществяване на търговията на пазара 
на БЕТП. 
Кандидат
Юридическо лице, подало Заявление за членство на пазара на БЕТП.
Клиентска сделка
Сделка, която осигурява възможност на член на пазара на БЕТП да търгува 
с клиенти (трети страни), присъединени към газопреносна или газоразпре-
делителна мрежа, и крайни снабдители, пряко присъединени към газопре-
носната мрежа.
Клиринг
Обезпечаване на процеса по сключване и изпълнение на сделка, осъществена 
на пазара на БЕТП.